### Beslutning

Silas Kristiansen, Laurits Iversen, Sara Kristiansen, Børge Madsen, Weena Mogensen og Lene Knudsen kunne tiltræde indstillingen i overensstemmelse med Magistratens anbefaling.

Esben Østergaard tog forbehold, da planen lægger op til at gøre Frederiksallé til hovedfærdselsåre, og da planen er mere en byggemulighedsplan end en helhedsplan med overvejelser om øget trafikbelastning o.lign.

### Resumé

Helhedsplanen for Banegårdskvarteret er en strategisk plan, der med rammer og principper danner grundlaget for aktuelle og kommende byudviklings- og anlægsprojekter i området. Banegårdspladsen er det geografiske center og planen omfatter også de tilstødende byområder, hvor der er forslag til og planer om store projekter. Det er udvikling af Rutebilstationsgrunden og de tilstødende arealer samt en eventuel fremtidig transformation af [adresse] og arealerne rundt om. Der er behov for at se på banegraven, hvor der er potentiale for opgradering både funktionelt og æstetisk. Dertil kommer de store ændringer på pladser og gader, som Mobilitetsplan for [adresse] og anlæg af yderligere højklasset kollektiv transport forventes at medføre.

Teknik og Miljø har gennemført en offentlig høring om Helhedsplan for Banegårdskvarteret i tidsrummet 3. juni til 1. september 2021.

Der er modtaget i alt 20 høringssvar fra fællesråd, virksomheder, privatpersoner og naboer.

Høringssvarene er samlet i temaerne:

* Generelt om helhedsplanen,
* Indretning indenfor helhedsplanens område særligt [adresse] samt
* Mobilitet og særligt kollektiv trafik.

Teknik og Miljø foreslår, at Helhedsplanen ikke bliver ændret som følge af høringssvarene, men at alle temaerne bliver taget op i det videre arbejde med projekter og byudvikling i området.

### Indstilling

Det indstilles,

At 1) byrådet godkender forslaget til helhedsplan for Banegårdskvarteret endeligt,

At 2) forslag til sammenfattende redegørelse om miljøvurdering vedtages endeligt (som den fremgår af indstillingens afsnit 5 og bilag,

At 3) høringssvar besvares, som det fremgår af indstillingens afsnit 5.

At 4) der til Teknik og Miljø i 2024 gives anlægsbevilling med tilhørende rådighedsbeløb på 2 mio. kr. til en arkitektkonkurrence for [adresse]. Rådighedsbeløbet udmøntes fra anlægsreserven.

### Sagens forløb

18-11-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 22-11-2021 Magistraten

Fremsendes til [adresse] med bemærkning, at Magistraten i mødet den 22. november 2021 anbefaler, at byrådet tiltræder Magistratsafdelingen for Teknik og Miljøs indstilling af 4. november 2021.

Rådmand Sophie Kristensen, rådmand Olfert Bech og Ingrid Kjær tog forbehold.

Samlet plan for trafikafvikling i midtbyen fremlægges i 1. halvår 2022.

Borgmester René Thomsen var forhindret i at deltage i sagens behandling.

 [adresse] Aarhus Byråd
Fremsendes til Teknisk Udvalg til behandling i henhold til beslutning i byrådets møde den 2. december 2021.
 13-12-2021 Teknisk Udvalg

Silas Kristiansen, Laurits Iversen, Sara Kristiansen, Børge Madsen, Weena Mogensen og Lene Knudsen kunne tiltræde indstillingen i overensstemmelse med Magistratens anbefaling.

Esben Østergaard tog forbehold, da planen lægger op til at gøre Frederiksallé til hovedfærdselsåre, og da planen er mere en byggemulighedsplan end en helhedsplan med overvejelser om øget trafikbelastning o.lign.

 15-12-2021 [adresse]
Beslutning ikke frigivet